บาทเปิด 30.68/70 คาดทรงตัว
ธนาคารซีไอเอ็มบี ไทย รายงาน เงินบาทเปิด 30.68/70 คาดทรงตัว-ไร้ปัจจัยใหม่ มองกรอบ 30.65-30.75
9 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.68/70 คาดทรงตัว-ไร้ปัจจัยใหม่ มองกรอบ 30.65-30.75
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.68/70 บาท/ดอลลาร์ แข็งค่าขึ้นเล็กน้อยจากปิดตลาดเมื่อเย็นวานนี้ที่ระดับ 30.70/73 บาท/ดอลลาร์ 
วันนี้เงินบาทคาดว่าจะไม่เคลื่อนไหวมากนักและมีแนวโน้มทรงตัว เนื่องจากยังไม่มีปัจจัยใหม่ที่จะมีผลต่อตลาด โดยเมื่อคืนนี้ในการประชุมธนาคารกลางยุโรป(ECB) มีมติตรึงอัตราดอกเบี้ยไว้ในระดับต่ำที่ 0.75% ขณะที่เศรษฐกิจยุโรปยังไม่มีสัญญาณการฟื้นตัว 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.47/49 เยน/ดอลลาร์ แข็งค่าจากระดับ 79.94/98 เยน/ดอลลาร์ ส่วนเงินยูโรอยู่ที่ระดับ 1.2745/2748 ดอลลาร์/ยูโร จากระดับ 1.2735/2738  ดอลลาร์/ยูโร 
นักบริหารเงิน คาดว่า วันนี้มีแนวโน้มทรงตัว โดยประเมินกรอบการเคลื่อนไหวของเงินบาทระหว่าง 30.65-30.75 บาท/ดอลลาร์